b'\n_START_ARTICLE_\nTav\xc4\x8darjeva pala\xc4\x8da\n_START_SECTION_\nZgodovina\n_START_PARAGRAPH_\nPala\xc4\x8do je dal zgraditi Luka Tav\xc4\x8dar, ki je v zgradbo naselil hotel s kavarno v pritli\xc4\x8dju. Na\xc4\x8drte za zgradbo je leta 1867 naredil arhitekt Carl Tietz, gradnja pa je bila kon\xc4\x8dana v dveh letih. Po petih letih se je v stavbo naselilo uredni\xc5\xa1tvo Slovenskega naroda s tiskarno._NEWLINE_Najbolj poznano obdobje pala\xc4\x8de je bilo med letoma 1905 in 1948, ko je v pritli\xc4\x8dju delovala priljubljena kavarna Evropa dunajskega tipa, last Antona Tonejca; posledi\xc4\x8dno je pala\xc4\x8da znana tudi kot Evropa. Poleg kavarne so bile ob notranjem dvori\xc5\xa1\xc4\x8du tudi obrtni\xc5\xa1ke delavnice, v kleti zgradbe se je nahajalo keglji\xc5\xa1\xc4\x8de za goste kavarne, v zgornjih nadstropjih pa stanovanja._NEWLINE_Leta 1948 je bila zgradba nacionalizirana, pri \xc4\x8demer pa je ohranila poslovno-stanovanjsko naravnanost.'